CELEX: 22019D0083
Language: el
Date: 2018-12-04 00:00:00
Title: Απόφαση αριθ. 1/2018 του συμβουλίου σταθεροποίησης και σύνδεσης, της 4ης Δεκεμβρίου 2018, όσον αφορά τη μετάβαση στο δεύτερο στάδιο της σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της πρώην Γιουγκοσλαβικής Δημοκρατίας της Μακεδονίας, αφετέρου, σύμφωνα με το άρθρο 5 παράγραφος 3 της συμφωνίας σταθεροποίησης και σύνδεσης [2019/83]

21.1.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 18/51
               
            
         ΑΠΟΦΑΣΗ αριθ. 1/2018 ΤΟΥ ΣΥΜΒΟΥΛΙΟΥ ΣΤΑΘΕΡΟΠΟΙΗΣΗΣ ΚΑΙ ΣΥΝΔΕΣΗΣ
         της 4ης Δεκεμβρίου 2018
         όσον αφορά τη μετάβαση στο δεύτερο στάδιο της σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της πρώην Γιουγκοσλαβικής Δημοκρατίας της Μακεδονίας, αφετέρου, σύμφωνα με το άρθρο 5 παράγραφος 3 της συμφωνίας σταθεροποίησης και σύνδεσης [2019/83]
         ΤΟ ΣΥΜΒΟΥΛΙΟ ΣΤΑΘΕΡΟΠΟΙΗΣΗΣ ΚΑΙ ΣΥΝΔΕΣΗΣ,
         Έχοντας υπόψη τη συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της πρώην Γιουγκοσλαβικής Δημοκρατίας της Μακεδονίας, αφετέρου (1) (η «συμφωνία»), και ιδίως το άρθρο 5 παράγραφος 3,
         Εκτιμώντας τα ακόλουθα:
         
                     (1)
                  
                  
                     Το άρθρο 5 παράγραφος 1 της συμφωνίας προβλέπει μεταβατική περίοδο μέγιστης διάρκειας δέκα ετών που υποδιαιρείται σε δύο διαδοχικά στάδια.
                  
               
                     (2)
                  
                  
                     Το πρώτο στάδιο άρχισε την 1η Απριλίου 2004, που ήταν η ημερομηνία της θέσης σε ισχύ της συμφωνίας.
                  
               
                     (3)
                  
                  
                     Το άρθρο 5 παράγραφος 3 της συμφωνίας προβλέπει επιπλέον ότι, το συμβούλιο σταθεροποίησης και σύνδεσης αξιολογεί την πραγματοποιηθείσα πρόοδο και αποφασίζει για τη μετάβαση στη δεύτερη φάση και τη διάρκειά της, καθώς και για ενδεχόμενες αλλαγές του περιεχομένου των διατάξεων που διέπουν το δεύτερο στάδιο.
                  
               
                     (4)
                  
                  
                     Τα μέρη είναι αποφασισμένα να εκπληρώσουν τις υποχρεώσεις που συνδέονται με τη μετάβαση στο δεύτερο στάδιο της σύνδεσης.
                  
               
                     (5)
                  
                  
                     Η πρώην Γιουγκοσλαβική Δημοκρατία της Μακεδονίας θέσπισε τα μέτρα που είναι αναγκαία για τη διασφάλιση της εκπλήρωσης όλων των υποχρεώσεων που προκύπτουν από τη μετάβαση στο δεύτερο στάδιο,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η μετάβαση στο δεύτερο στάδιο της σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της πρώην Γιουγκοσλαβικής Δημοκρατίας της Μακεδονίας, αφετέρου, δυνάμει του άρθρου 5 παράγραφος 3 της συμφωνίας τίθεται σε ισχύ.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 4 Δεκεμβρίου 2018.
            
               
                  Για το συμβούλιο σταθεροποίησης και σύνδεσης
               
               
                  Ο Πρόεδρος
               
            
         
         
            (1)  ΕΕ L 84 της 20.3.2004, σ. 13.